Το μπέργκερ του Έλβις αλλιώς
Ο σεφ και TikToker Νίκος Μαρόλης ετοίμασε ειδικά για τον gastronomos.gr μια απολαυστική συνταγή με τη δική του δημιουργική ματιά. Αντί για Έλβις μπέργκερ έφτιαξε Έλβις σάντο.
400 γρ. μοσχαρίσιος κιμά, κατά προτίμηση από σιδηρόδρομο, περασμένος μια φορά , 2 φέτες τυρί cheddar , 2 χοντρές φέτες brioche φορμαρισμένο , 4 φέτες μπέικον , 1 κ.σ. φυστικοβούτυρο , 1 κ.σ. μαγιονέζα , ξύσμα από λεμόνι , μισή ώριμη μπανάνα, 10 γρ. ζάχαρη , 1/2 κ.σ. νερό , αλάτι , πιπέρι
Για να φτιάξουμε το μπέργκερ σάντο του Νίκου Μαρόλη, σε ένα μπολ ζυμώνουμε τον κιμά χωρίς τον πιέζουμε πολύ μαζί με το αλάτι και το πιπέρι. Πλάθουμε τον κιμά σε μπάλα και με τη βοήθεια μιας λαδόκολλας πιέζουμε. Έτσι θα έχουμε το feeling του smashed μπέργκερ.Ψήνουμε σε προθερμασμένο τηγάνι, σε μέτρια φωτιά στην αρχή για να βγάλει το λίπος του και να τηγανιστεί σε αυτό. Και μετά σε δυνατή φωτιά για 10 λεπτά.Στο τελείωμα προσθέτουμε το cheddar και περιμένουμε να λιώσει.Στο ίδιο τηγάνι σε μέτρια φωτιά τηγανίζουμε το μπέικον. Το αφήνουμε να γίνει σιγά σιγά crispy. Θέλει περίπου 12 λεπτά με δυο γυρίσματα.Σε ένα μπολ βάζουμε τη μαγιονέζα, το φυστικοβούτυρο και το ξύσμα. Ανακατεύουμε καλά με ένα ένα σύρμα χειρός.Κόβουμε την μπανάνα σε φέτες. Σε ένα κατσαρολάκι βάζουμε τη ζάχαρη, το νερό και τις μπανάνες και σιγοβράζουμε σε μέτρια φωτιά για 25 λεπτά.Πάνω σε μια λαδόκολλα στήνουμε μία φέτα ψωμί και την αλείφουμε με τη σος φιστικοβούτυρου. Στη συνέχεια βάζουμε το μπέικον και δύο μπιφτέκια με το τυρί τους. Στη δεύτερη φέτα ψωμιού απλώνουμε τη μαρμελάδα μπανάνας. Τυλίγουμε το sando σε λαδόχαρτο και το κόβουμε στη μέση. Έτσι θα μπορούμε να δούμε όλα τα layers του μπέργκερ. 
Μοσχαρίσιος κιμάς,Μπανάνα,Μπέικον,Τυρί